|  |
| --- |
| MEMORIU DE PREZENTARE NECESAR EMITERII ACORDULUI DE MEDIU |

# DENUMIREA PROIECTULUI

Denumire:

**CONSTRUIRE STATIE DISTRIBUTIE CARBURANTI, MAGAZIN,**

**RESTAURANT, ANEXE, IMPREJMUIRE TEREN,**

**AMPLASARE TOTEM SI RACORD UTILITATI**

Amplasament: **jud. Constanţa, Oras Ovidiu, Str. Nationala nr. 192**

# TITULARUL PROIECTULUI

Beneficiarul lucrarilor: **LUKOIL ROMANIA S.A. prin TRANSOPTIC BAUROM SRL**

Persoana de contact: Albastroiu Dan

Telefon: 0760317806

Proiectantul lucrărilor: **MASSTUDIO S.R.L. CONSTANTA**

Persoana de contact: arh. Hurjui Marius

tel: 0723.171.168 / 0743.809.868

Elaboratorul documentației de mediu**: BLUE TERRA CONSULTING S.R.L.**

e-mail: office@blueterra.ro

[www.blueterra.ro](http://www.blueterra.ro)

# DESCRIEREA CARACTERISTICILOR FIZICE ALE PROIECTULUI

# Rezumatul proiectului

**Justificarea necesității proiectului**

Parcul auto din Romania a inregistrat o crestere majora astfel incat pentru acoperirea cererii de carburanti de catre consumatori este necesara si asigurarea statiilor de distributie a carburantilor pe teritoriul tarii.

Terenul studiat se află în intravilanul orasului Ovidiu, zona fiind caracterizată de construcții cu diverse funcțiuni, o zona pretabila pentru construirea unei statii de carburantii avand in vedere traficul auto din zona.

**Valoarea investitiei: -**

**Perioada de implementare propusa:** 12 luni de la data anutului de incepere a lucrarilor,

după obținerea autorizației de construire.

# Caracteristicile proiectului

Amplasamentul analizat este situat în intravilanul orasului Ovidiu (anexa 1), are o suprafață totală de 4232,00mp conform acte si masuratori cadastrale și este proprietatea societatii LUKOIL ROMANIA S.A, conform inscrisurilor mentionate in cartea funciara nr.109844(anexa 2), eliberată sub nr. cerere 8374/21.01.2020 si a contractului de vânzare nr. 2135/23.12.2019(anexa 3).

 Conform certificatului de urbanism nr.20/04.02.2020, eliberat de Primăria orasului Ovidiu (anexa 4), in temeiul reglementarilor documentatiei de urbanism nr.261/2019, faza P.U.Z. aprobata prin HCL Ovidiu nr.181/20.12.2019, folosirea actuala a terenului este inscrisă în categoria curti-constructii iar destinatia terenului este de stație distributie carburanti, amenajari incinta, imprejmuire.

PUZ-ul aprobat prin HCL Ovidiu nr. 181/20.12.2019 in vederea reglementarii zonei pentru Construire statie distributie carburanti, amenajare incinta si imprejmuire teren, a fost reglemenata din prunct de vedere al mediului prin Decizia Etapei de Incadrare nr.10509RP/26.11.2019 (anexa 5).

 Prin prezenta documentatie se propune, cu respectarea incadrarii indicatorilor urbanistici aprobati prin PUZ, construirea unei statii de distributie carburanti pe amplasamentul analizat.

Statia de distributie carburanti va avea in componență urmatoarele (anexa 6):

* cabina statiei, cu spatiu comercial si cafenea;
* terasa café, sezoniera, acoperita cu pergola;
* 2 rezervoare stocare carburanti, subterane cu capacitate de 60 mc fiecare;
* pompe distributie carburanti si insulele aferente – 3 insule cu pompe multiprodus;
* copertina metalica generala peste cele 3 pompe multiprodus;
* echipament spalare auto - 2 boxe;
* camin guri descarcare si guri recuperare vapori;
* separator de hidrocarburi;
* separator grasimi;
* bloc guri aerisire cu recuperare de vapori;
* skid GPL auto, cu rezervor suprateran, capacitate stocare maxim 5000 l;
* copertina protectie dispenser GPL;
* punct apa, aer;
* platforma carosabila de circulatie in interiorul statiei;
* platform parcari autoturisme;
* platforma deseuri;
* imprejmuire;
* elemente de identificare, semnalistica (pazie cabina, pazie copertina, steaguri, totem preturi, pilon si semne directionale).

Accesele auto si pietonale se vor realiza pe latura de vest a amplasamentului, din strada Nationala/DN2A.

**Bilanțul teritorial** pentru investiția propusă se prezintă astfel:

 Tabelul nr. 1

|  |
| --- |
| **SUPRAFAŢA TERENULUI** **4232,00mp** cf acte masuratori cadastrale |
| **SUPRAFEŢE** |  **Existent** |  **Propus** |
| Suprafaţa construită | 00,00 mp | 607,78 mp |
| Suprafaţa desfăşurată  | 00,00 mp | 607,78 mp |
| P.O.T. |  00,00 % |  14,36 % |
| C.U.T. |  00,00 |  0.143 |
| Regim de inaltime | - | parter |

 **Date generale privind sistemul constructiv al statiei de distributie carburanti**

 **Clădirea comercială**

 Aceasta reprezintă o construcție cu regim de înălțime parter, de 3,0m si o structura din stalpi si grinzi metalice de otel galvanizat, cu inchideri exterioare nestructurale din panouri tip sandwich.

Compartimentarea interioara va fi realizată din pereti de gipscarton fixati pe riglatura metalica si va adaposti următoarele funcțiuni:

* zonă comercială + snack bar/cafea;
* oficiu + depozit;
* grup sanitar femei;
* grup sanitar bărbați;
* grup sanitar pentru persoane cu handicap fizic;
* hol acces personal;
* birou ;
* depozit general;
* zonă personal: vestiar, spălător, wc.

 **Zona rezervoarelor de combustibili si căminul gurilor de descărcare**

 Zona rezervoarelor va fi amenajată în partea de vest a obiectivului ( vezi anexa 6). Obiectivul va fi dotat cu doua rezervoare subterane, cilindrice, orizontale, cu pereți dubli, bicompartimentate (40x20), cu capacitea de 60mc fiecare, astfel :

* 1 rezervor bicompartimentat (40x20) de 60m3 pentru benzină;
* 1 rezervor bicompartimentat (40x20) de 60m3  pentru motorină.

Rezervoarele sunt dotate cu sisteme automate de măsura a nivelului de carburant, conectate la un calculator de proces care semnalizeaza pierderile de produs din rezervor prin compararea permanetă a cantităților livrate cu stocurile de carburanți.

De asemenea rezervoarele sunt dotate cu un sistem de detectare a scurgerilor, ce monitorizează în permanență spațiul din mantaua dublă a rezervoarelor.

Rezervoarele destinate depozitării benzinelor sunt dotate cu echipamente și dispozitive adecvate, în scopul limitării emisiilor de compuși organici volatili rezultați de la descărcarea și depozitarea benzinelor. Astfel vaporii de benzină dezlocuiți în procesul de descărcare a benzinei în instalațiile de depozitare sunt returnați în containerul mobil din care se descarcă benzina.

In vederea respectarii cerintelor tehnice pentru proiectarea si exploatarea statiilor de ditributie carburanti, prevazute in scopul limitarii emisiilor de compusi organici volatili(COV) s-a obtinut Avizul Tehnic COV nr.7697/24.03.2020 (anexa 7).

Alimentarea cu produse petroliere a rezervoarelor se face din zona căminului gurilor de descărcare, amplasat în imediata vecinătate a rezervoarelor.

Căminul gurilor de descărcare în construcție cu capac antiscântei cuprinde 4 guri de descărcare având cuple pentru furtun de Dn 100mm și 2 (două) cuple pentru recuperare vapori, cuple speciale Dn 100mm, cu închidere cu clapetă.

**Zona de alimentare cu combustibili a autovehiculelor**

Această zonă include platforma carosabilă de acces, peroanele și insulele pentru pompele de combustibili. Produsele petroliere (motorina și benzina) vor fi livrate prin 3 distribuitoare de carburanți. Cele 3 distribuitoare sunt prevăzute cu câte 8 pistoale de distribuție fiecare, cu furtune de deservire bifrontală și sistem de recuperare vapori în cazul benzinelor.

Astfel, vaporii de benzină dezlocuiți din rezervoarele autovehiculelor, în timpul alimentării, sunt returnați în rezervorul din care se efectuează alimentarea cu benzină. Peroanele și accesul în zona clădirii comerciale vor fi protejate de o copertină metalică.

**Zona skid GPL**

Aceasta zonă va fi amenajată separat în incinta stației, pe partea de nord - est a amplasamentului.

Sistemul de distribuție a gazelor petroliere lichefiate la autovehicule, tip Skid cuprinde:

* recipient de stocare pentru GPL suprateran, cu capacitate 5000 l, echipat cu racorduri, aparatură de măsură și control, ventile și armături de siguranță, montat pe un postament de beton. Recipientul va fi protejat împotriva radiațiilor solare cu vopsea albă reflectorizantă și se va încărca la maximum 80% din capacitate;
* pompă centrifugă, antrenată de un motor electric, pentru vehicularea GPL în faza lichidă, de la recipient spre pompa de distribuție GPL la autovehicule;
* un ventil de închidere rapidă și un filtru, pe aspirația pompei centrifuge;
* tablou de comandă;
* cadru metalic pentru susținerea componentelor, rezistent la vânt și format antiseismic.

**Zona spălătorie auto**

În incinta statiei de distributie carburanti, în scopul desfășurării activităților de spălătorie auto, s-a amenajat un spațiu adecvat, alcătuit din două boxe pentru spălarea mașinilor și s-au achizitionat echipamente profesionale pentru spalarea manuala.

**Zona platforme carosabile și parcare auto**

Aceste zone vor ocupa o suprafață de 2217,64 mp în incinta obiectivului . Sunt prevăzute 8 locuri pentru parcarea autoturismelor. Dimensiunea locurilor de parcare va fi de minim 2.3m x 5.0m si vor fi semnalizate corespunzator.

Aleile de acces, trotuarele din jurul amplasamentului cât și platformele se vor realiza din beton armat pozat pe pat de piatră spartă cilindrică. Aleile și platformele vor fi prevăzute cu o pantă de minim 1% pentru scurgerea apelor pluviale iar panta se va da către spațiul verde din imediata vecinătate.

**Spații verzi (**vezi anexa 6)

În incinta obiectivului vor fi amenajate spatii verzi pe o suprafață totală de 2158,40mp (51% din suprafata amplasamentului, care măsoară în total 4232 mp), astfel:

* la nivelul solului se va amenaja o suprafata de 1774,40mp (41,92%);
* imprejmuirea terenului va ocupa o suprafata de 384,00mp (9,07%);

Se respecta astfel prevederile HCJC nr. 152 /22.05.2013, conform careia necesarul minim de spatii verzi în cazul obiectivelor de tip statii de distributie carburanti este de minim 50% din suprafata terenului.

Spatiile verzi la nivelul solului vor fi amenajate sub forma de gazon, arbusti, plante decorative si flori iar imprejmuirea terenului se va realiza cu gard viu vesnic verde tip *Prunus laurocerasus*.

Udarea spatiilor verzi se va face manual, cu furtunul.

**Asigurarea utilităților**

Zona în care se află amplasamentul este echipată cu rețele tehnico-edilitare, respectiv de alimentare cu apă, alimentare cu energie electrică și gaze naturale.

Soluțiile de racordare se vor întocmi la cererea beneficiarului, de către firme agrementate de deținătorii de rețele și vor respecta condițiile impuse de aceștia.

***Alimentarea cu apă potabilă*** a obiectivului se va realiza din rețeaua orășenească existentă în zonă. Apa va fi utilizată în scop menajer și pentru udarea spațiilor verzi.

 Instalația sanitară interioară constă din obiecte sanitare, conducte de legătura și distribuție apă rece și caldă, canalizari interioare, racorduri și rețele exterioare. Toate conductele montate vor fi tevi de otel zincat, izolate cu cochilii caserate.

 A***pele uzate*** menajere sunt colectate prin intermediul rețelei interioare de canalizare menajeră și ulterior evacuate în bazinul vidanjabil impermeabilizat, cu capacitatea de 50 mc, din incinta obiectivului, avand în vedere că zona nu dispune în prezent de rețea publică de canalizare.

 Apele de spălare și apele pluviale colectate de pe platforma din zona pompelor și a gurilor de descărcare carburanți, a rezervoarelor și din zona parcării auto, potențial impurificate cu produse petroliere, sunt colectate și direcționate prin rigole protejate de grătar carosabil, către separatorul de produse petroliere, cu debitul nominal Q = 6 l/s, de unde sunt evacuate în bazinul vidanjabil cu capacitatea de 50 mc.

 Apele pluviale convențional curate colectate de pe copertine, clădirea stației, aleile de acces, sunt evacuate în zona spațiilor verzi.

 ***Încălzirea spațiilor cat si asigurarea apei calde pentru consum menajer*** se vor realizaprin intermediul unei centrale termice, amplasată in camera tehnică, care va funcționa cu energie electrica.

# DESCRIEREA LUCRĂRILOR DE DEMOLARE NECESARE

Pentru realizarea proiectului propus nu sunt necesare lucrări de demolare, având în vedere că, prin proiect se dorește construirea unei statii de distributie carburanti.

# DESCRIEREA AMPLASĂRII PROIECTULUI

Amplasamentul analizat este situat în intravilanul orasului Ovidiu, are o suprafață totală de 4232,00mp conform acte si masuratori cadastrale, fiind proprietatea societatii LUKOIL ROMANIA S.A, conform inscrisurilor mentionate in cartea funciara nr.109844, eliberată sub nr. cerere 8374/21.01.2020 si a contractului de vânzare nr. 2135/23.12.2019.

 Conform certificatului de urbanism nr.20/04.02.2020, eliberat de primăria orasului Ovidiu, in temeiul reglementarilor documentatiei de urbanism nr.261/2019, faza P.U.Z. aprobata prin HCL Ovidiu nr.181/20.12.2019, folosirea actuala a terenului este inclusă în categoria curti-constructii iar destinatia terenului este de stație distributie carburanti, amenajari incinta, imprejmuire.

PUZ-ul aprobat prin HCL Ovidiu nr. 181/20.12.2019 in vederea reglementarii zonei pentru Construire statie distributie carburanti, amenajare incinta si imprejmuire teren, a fost reglemenata din prunct de vedere al mediului prin Decizia Etapei de Incadrare nr.10509RP/26.11.2019 (anexa 5).

Terenul are următoarele vecinătăți:

* *la nord:* drum acces;
* *la vest:* strada Nationala/DN2A;
* *la est:* propr. teren Oras Ovidiu, baza sportiva;
* *la sud*: propr. Teren Oras Ovidiu.

Regimul de aliniere si distantele fata de vecini:

* *la nord:* drum acces;
* *la vest:* strada Nationala/DN2A;
* *la est:* propr. teren Oras Ovidiu, baza sportiva;
* *la sud*: propr. Teren Oras Ovidiu, 11,03m de la limita terenului (50,00m de la rezervoare; 40,00m de la Skit GPL) pana la limita de teren unde este amplasat blocul de locuinte D+P+2E

# DESCRIEREA TUTUROR EFECTELOR SEMNIFICATIVE POSIBILE ASUPRA MEDIULUI ALE PROIECTULUI, ÎN LIMITA INFORMAȚIILOR DISPONIBILE

# Surse de poluanți și instalații pentru reținerea, evacuarea și dispersia poluanților în mediu

# Protecția calității apelor

* + sursele de poluanți pentru ape, locul de evacuare sau emisarul

**În perioada de execuție** a lucrărilor propuse principalele surse de poluare pentru ape sunt reprezentate de:

* apele uzate menajere provenite de la grupurile sanitare ale organizării de şantier în cazul deversărilor accidentale sau nevidanjării adecvate;
* ape pluviale ce spală suprafața organizării de șantier și se pot contamina cu noxe şi pulberi provenite din lucrările desfăşurate pe şantier şi traficul utilajelor şi mijloacelor de transport.

**În perioada funcționării obiectivului**, din activitate vor rezulta următoarele tipuri de ape uzate:

* **ape uzate menajere,** a căror evacuare se va realiza în bazinul vidanjabil cu capacitatea de 50mc, din incinta obiectivului;
* **apele uzate rezultate de la spălarea platformelor și cele pluviale,** potențial contaminate cu produse petroliere, care sunt colectate și direcționate prin rigole protejate de grătar carosabil, către separatorul de produse petroliere tip Aquafix SKPP 06/0600, cu debitul nominal de Q = 6 l/s, de unde sunt evacuate în bazinul vidanjabil cu capacitatea de 50mc.

**Apele pluviale** convenţional curate, din zona acoperişului clădirii, a copertinelor, sunt colectate prin burlane, fiind apoi evacuate in zona de spatiu verde.

* + stațiile și instalațiile de epurare sau de preepurare a apelor uzate prevăzute

Apele uzate rezultate de la spălarea platformelor și cele pluviale, potențial contaminate cu produse petroliere, sunt colectate și direcționate prin rigole protejate de grătar carosabil, către separatorul de produse petroliere tip Aquafix SKPP 06/0600, cu debitul nominal de Q = 6 l/s, de unde sunt evacuate în bazinul vidanjabil cu capacitatea de 50mc. Un deflector încorporat asigură reducerea vitezei apei la intrarea în separator ajutand procesul de sedimentare a substanțelor solide conținute de apa tratată. În următoarea fază apa contaminată cu hidrocarburi intră în camera de separare unde hidrocarburile se ridică la suprafața fiind mai ușoare decât apa. Apa rezultată din separator în acest mod are suspensii solide sub 50 mg/l și hidrocarburi sub 100 mg/l fiind permisă evacuarea acesteia în bazinul vidanjabil cu capacitatea de 50mc.

Apele uzate menajere provenite din zona de alimentatie publică a obiectivului sunt trecute printr-un separator de grăsimi cu debitul nominal de 3l/s, iar ulterior sunt evacuate în bazinul vidanjabil impermeabilizat, cu capacitatea de 50mc.

# Protecția aerului

* + sursele de poluanți pentru aer, poluanți, inclusiv surse de mirosuri

***In perioada derulării proiectului*** principalele surse de poluare sunt procesele de ardere a combustibililor utilizați pentru deplasarea mijloacelor de transport și funcționarea utilajelor, principalii poluanti fiind in acest caz SOx, NOx, CO, particule in suspensie, compuși organici volatili etc.

De asemenea, lucrările propriu-zise de realizare a proiectului pot determina in aceasta perioadă o creștere a cantităților de pulberi in zona amplasamentului, cum ar fi de exemplu, manipularea materialelor de construcții, amenajarea drumurilor, a depozitelor de materiale etc.

Având în vedere că sursele de poluare asociate activităţilor care se vor desfăşura în faza de execuţie sunt surse libere, deschise nu se poate pune problema unor instalaţii de captare - epurare -evacuare în atmosferă a aerului impurificat/gazelor reziduale.

***În perioada de funcționare a obiectivului***, putem aprecia că principalele surse de emisii sunt reprezentate de:

- traficul auto ce se desfășoară în zona;

 - emisiile generate în urma proceselor de încărcare/descărcare a carburantilor la stație.

Aceste noxe sunt reprezentate în principal de compuși organici volatili (hidrocarburi, aldehide), oxizi de azot, oxizi de carbon și compuși organici cu plumb și nu reprezintă un aport semnificativ față de nivelul determinat de circulația autovehiculelor pe căile publice vecine amplasamentului, având în vedere că deplasarea în incintă se face cu viteză mică și motoarele autovehiculelor sunt oprite în timpul alimentării.

Carburanții de tipul motorinelor și benzinelor sunt substanțe lichide inflamabile care în amestec cu aerul pot forma amestecuri explozive. Limita inferioară pentru motorine este de cca. 6% volume de vapori în aer, iar pentru benzine poate varia între 1,3 și 6%.

 Statia de carburanti va fi dotata cu o instalație de hidranți exteriori, pentru asigurarea interventiei în caz de incendiu, dimensionată conform reglementărilor tehnice specifice.

* + instalațiile pentru reținerea și dispersia poluanților în atmosferă

 Rezervoarele destinate depozitării benzinelor sunt dotate cu echipamente și dispozitive adecvate, în scopul limitării emisiilor de compuși organici volatili rezultați de la descărcarea și depozitarea benzinelor. Astfel vaporii de benzină dezlocuiți în procesul de descărcare a benzinei în instalațiile de depozitare sunt returnați în containerul mobil din care se descarcă benzina.

Pompele de distribuție carburanti vor fi echipate cu sistem de recuperare a vaporilor precum si cu senzori de scurgere a carburantului.

In vederea respectarii cerintelor tehnice pentru proiectarea si exploatarea statiilor de ditributie carburanti, prevazute in scopul limitarii emisiilor de compusi organici volatili(COV) s-a obtinut Avizul Tehnic COV nr.7697/24.03.2020 (anexa 7).

# Protecția împotriva zgomotului și vibrațiilor

* + sursele de zgomot și de vibrații

***În perioada realizării investiției*** se va înregistra o creștere a nivelului de zgomot în zona amplasamentului, determinată în principal de :

* intensificarea traficului în zonă, ca urmare a aprovizionării șantierului cu materiale, echipamente și utilaje;
* executarea anumitor lucrări de construcții în șantier, care presupun producerea unor zgomote de intensitate mai mare;
* lucrări de încărcare-descărcare a materialelor de construcții.

Zgomotul produs de utilajele de pe șantier va fi temporar și se va manifesta local. Lucrările de construcții se vor desfășura în conformitate cu programul impus de administrația locală, astfel încât să nu producă disconfort în vecinătate.

***În perioada funcționării obiectivului***, principalele surse de zgomot vor fi reprezentate de:

* + intensificarea traficului in zonă, ca urmare a existenței noului obiectiv;
	+ activitatea de alimentare a rezervoarelor autovehiculelor și se datorează zgomotului

produs de pompele ce asigură transferul de combustibil;

* + activitatea de alimentare din autocisterne a rezervoarelor stației de carburanți.
	+ amenajările și dotările pentru protecția împotriva zgomotului și vibrațiilor

***În perioada funcționării obiectivului*** măsurile tehnice pentru combaterea poluării sonore se referă la ecranarea sursei de zgomot și protecția urechii omului și a locuinței, spațiului în care își desfășoară activitatea.

În ceea ce privește zgomotul produs de autovehiculele ce tranzitează stația în vederea alimentării cu combustibili, se apreciază că acesta nu va diferit de cel produs de circulația autovehiculelor pe căile publice vecine statiei de carburanti. Existența statiei de carburanti constituie un punct de discontinuitate a traficului pentru un procent de cca. 3% din vehiculele participante la trafic.

Descompunând mișcarea unui autovehicul ce alimentează rezultă :

* + - * reducerea vitezei de la cea nominală la cea de rulare în stație (max.5 km/h) ;
			* staționarea la alimentare cu motorul oprit ;
			* pornirea și accelerarea motorului la ieșirea din stație.

În aceste condiții nivelul de zgomot va fi de cel mult egal cu cel din situația actuală, înainte de amplasarea stației.

Referitor la zgomotul produs de funcționarea pompelor se menționează că stația va fi dotată cu instalații silențioase și este amplasată la distanțe mai mari decât distanțele minime de siguranță față de construcțiile și amenajările vecine. De asemenea, zgomotul produs de funcționarea pompelor nu îl depășește pe cel produs de mijloacele de transport ce tranzitează amplasamentul.

# Protecția împotriva radiațiilor

* + sursele de radiații – nu e cazul
	+ amenajările și dotările pentru protecția împotriva radiațiilor – nu e cazul

# Protecția solului și a subsolului

* + sursele de poluanți pentru sol, subsol, ape freatice și de adâncime

Pentru stabilirea conditiilor de fundare pe amplasament s-a realizat un studiu geotehnic in cadrul caruia au fost executate 5 foraje geotehnice.

Urmare a investigatiilor realizate, stratificatia terenului in zona amplasamentului se prezintă astfel:

* + de la suprafata terenului s-a intalnit stratul de umplutura alcatuit din pamant argilos cenusiu galbui, pana la adancimi de 0,80m respectiv 1,70m;
	+ urmeaza stratul de loess galben intalnit pana la adancimi de 4,40m respectiv 4,90m in foraje;
	+ in continuare s-a intalnit stratul de argila prafoasa cafenie pana la adancimi de 5,90m respectiv 6,10m in forajele FG1 si FG2;
	+ stratificatia se continua argila galbuie-verzuie pana la adancimi de 6,80m respectiv 7,00m in forajele FG1 si FG2.

Avand in vedere caracteristicile, natura si categoria geotehnica a terenului, pentru construirea cabinei statiei – parter, se recomanda fundarea directa pe stratul de loess galben tare cu adancimea de fundare intre 1,50 m si 1,80 m de la cota terenului.

Pentru platforma descarcare cisterna carburant, pilon Lukoil, steaguri, depozitare gunoi menajer, parcare auto, depozitare, se recomanda fundarea pe teren consolidat prin intermediul unui pat din piatra sparta compactata cu grosimea de minim 0,50m.

Pentru zona rezervoarelor distributie carburanti si skid GPL se recomanda fundarea pe teren consolidat prin intermediul pernei din loess sau deseu de cariera, compactata cu grosimea de 1,00m.

**În perioada execuției lucrărilor de construcție** principalele surse de poluare a solului sunt reprezentate de :

* scurgeri accidentale de produse petroliere fie de la mijloacele de transport cu care se cară diverse materiale, fie de la utilajele, echipamentele folosite ;
* depozitarea de deșeuri sau orice alt fel de materiale, necontrolat în afara spațiilor special amenajate din zona obiectivului;
* tranzitarea sau staționarea autovehiculelor în zone necorespunzătoare.

**În perioada funcționării obiectivului**

* scurgeri accidentale de produse petroliere de la autoturisme sau alte mijloacele de transport ce tranzitează obiectivul;
* depozitarea de deșeuri sau orice alt fel de materiale, necontrolat în afara spațiilor special amenajate din zona obiectivului;
* eventuale scurgeri accidentale de carburanti;
* colectarea și evacuarea scurgerilor de produse.
	+ lucrările și dotările pentru protecția solului și a subsolului

**În perioada executării lucrărilor**

* amenajarea unor spatii adecvate in incinta organizarii de santier astfel încât deșeurile și materialele de construcții să fie depozitate pe categorii si sa nu existe posibilitatea imprastierii acestora pe terenurile invecinate;
* imprejmuirea organizarii de santier;
* amenajarea unui spatiu adecvat ( platforma pietruita) pentru staționarea utilajelor și a mijloacelor de transport în incinta organizării de șantier, dotat cu material absorbant;

**În perioada funcționării obiectivului**

* Rezervoarele sunt dotate cu sisteme automate de măsura a nivelului de carburant, conectate la un calculator de proces care semnalizeaza pierderile de produs din rezervor prin compararea permanetă a cantităților livrate cu stocurile de carburanți. De asemenea rezervoarele sunt dotate cu un sistem de detectare a scurgerilor, ce monitorizează în permanență spațiul din mantaua dublă a rezervoarelor.
* Colectarea prin intermediul rigolelor a apelor uzate potential contaminate cu produse petroliere, trecerea acestora prin separator de produse petroliere si ulterior deversarea acestora in bazin vidanjabil impermeabilizat;
* Amenjarea platformei de parcare, betonata;
* Amenajarea adecvata a spatiilor de colectare a deseurilor;
* Reteaua de ape pluviale va fi astfel proiectata si executata incat numai apele pluviale conventional curate, colectate de pe acoperisul cladirii sa fie evacuate in zona de spatiu verde amenajat la nivelul terenului;
* montarea la furtunurile de alimentare a unor pistoale speciale prevăzute cu dispozitive de oprire automată a alimentării, la umplerea rezervorului ;
* semnalizarea depășirii nivelului de siguranță de către calculatorul de proces care urmărește fluxul tehnologic al stației ;
* impermeabilizarea prin betonare a tuturor zonelor unde există posibilitatea unor deversări accidentale ;
* achizițonarea și aplicarea de materiale absorbante în cazul producerii unor scurgeri accidentale de produse petroliere.

# Protecția ecosistemelor terestre și acvatice

* + identificarea arealelor sensibile ce pot fi afectate de proiect

Terenul studiat, inclus în intravilanul orașului Ovidiu, nu este situat în interiorul unei arii naturale protejate, iar realizarea și funcționarea obiectivului nu sunt de natură să determine modificări asupra unor ecosisteme acvatice sau terestre.

* + lucrările, dotările și măsurile pentru protecția biodiversității, monumentelor naturii și ariilor protejate- nu e cazul.

# Protecția așezărilor umane și a altor obiective de interes public

* + identificarea obiectivelor de interes public, distanța față de așezările umane, respectiv față de monumente istorice și de arhitectură, alte zone asupra cărora există instituit un regim de restricție, zone de interes tradițional și altele

Obiectivul propus nu va modifica funcțiunile prevăzute in certificatul de urbanism. In jurul amplasamentului nu există obiective culturale sau religioase a căror activitate să fie stânjenită de funcționarea noului obiectiv.

Amplasamentul nu se află în zona de siguranță și protecție a amenajărilor hidrotehnice, perimetre de protecție hidrogeologică, a infrastructurii de transport de interes public, în zone aferente construirii căilor de comunicații, în zone de protecție sanitară, zone de risc de inundabilitate, alunecări de teren etc.

În perioada executării lucrărilor de construcție a obiectivului impactul negativ asupra așezărilor umane este redus având în vedere caracterul limitat în timp precum și distanta respectata fata de zonele locuite.

Elementele stației vor fi astfel amplasate în incinta terenului astfel încât să fie respectate distanțele minime de siguranță prevăzute de normative în astfel de situații, între obiectele din componența stației și construcțiile, instalațiile și amenajările vecine.

* + lucrările, dotările și măsurile pentru protecția așezărilor umane și a obiectivelor protejate și/sau de interes public

Zgomotul produs de utilaje, echipamente, mijloace de transport in perioada realizării lucrărilor și a funcționării obiectivului. Pentru ca aceste zgomote să nu constituie un factor de disconfort pentru locuitorii din zonă se impune luarea unor măsuri, precum cele prezentate in capitolul 6.1.3. al memoriului de prezentare.

# Prevenirea și gestionarea deșeurilor generate pe amplasament în timpul

# realizării proiectului/în timpul exploatării, inclusiv eliminarea

* + lista deșeurilor (clasificate și codificate în conformitate cu prevederile legislației europene și naționale privind deșeurile), cantități de deșeuri generate

***În perioada*** ***executării lucrărilor de construcție*** se preconizează generarea următoarelor categorii de deșeuri:

  Tabelul nr. 3

|  |  |  |  |
| --- | --- | --- | --- |
| **Cod** | **Denumirea deșeului** | **Sursa de generare** | **Cantitati estimate/Modalitati de eliminare/valorificare** |
| 17 01 07 | Resturi de materiale de constructii și deșeuri din construcții | Construcții și construcții - montaj | vor fi transportate in locuri indicate de Primaria Ovidiu |
| 17 05 04 | Pământ și pietre | Excavari pentru fundatii | vor fi transportate in locuri indicate de Primaria Ovidiu sau reutilizate pe amplasament pentru umpluturi |
| 15 02 02\* | Material absorbant uzat | Intervenția în caz de scurgeri accidentale de carburant | functie de poluari produse /Vor fi predate catre societati autorizate in vederea valorificarii/eliminarii |
| 20 03 01 | Deșeuri menajere | Organizarea de șantier | 100kg/Vor fi preluate de Serviciul local de salubrizare si eliminate la un deposit ecologic |
| 17 04 11 | Resturi de cabluri | Lucrari de instalatii | 10kg/Vor fi predate catre societati autorizate in vederea valorificarii |
| 17 06 04 | Materiale izolante | Organizarea de șantier | 10 kg/Vor fi predate catre societati autorizate in vederea valorificarii/eliminarii |
| 17 02 01 | lemn | Organizare santier | 20kg/Vor fi predate catre societati autorizate in vederea valorificarii |
| 17 02 02 | sticla | Organizarea de șantier | 10 kg/Vor fi predate catre societati autorizate in vederea valorificarii |
| 17 02 03 | Materiale plastice | Organizarea de șantier | 20 kg/Vor fi predate catre societati autorizate in vederea valorificarii |
| 15 01 01 | Ambalaje din hârtie și carton (saci de ciment, adezivi, altele generate de personalul muncitor) | Organizarea de șantier | 40 kg/ Vor fi predate catre societati autorizate in vederea valorificarii |
| 15 01 02 | Ambalaje din materiale plastice (folii, saci, recipienți vopsele ) | Organizarea de șantier | 40 kg/ Vor fi predate catre societati autorizate in vederea valorificarii |
| 15 01 03  | Ambalaje din lemn(paleți de la transportul materialelor de construcții) | Organizarea de șantier | 40 kg/vor fi predate către personae fizice în vederea folosirii ca lemn de foc  |

*Notă: interesul beneficiarului cât și a constructorului constă în reducerea cantităților de deșeuri rezultate din materia primă, având în vedere costurile destul de mari ale materialelor de construcții, astfel încât achiziționarea materialelor de construcții se realizează după calcule precise iar dacă rămâne o cantitate de materie primă aceasta este utilizată la un alt proiect sau returnată furnizorului (în general există precizată în contractul de cumpărare a materialelor de construcții, o clauză în acest sens).*

***În perioada funcționării obiectivului*** se vor genera cu precădere:

Tabelul nr.4

|  |  |  |  |
| --- | --- | --- | --- |
| **Descrierea  deşeului** | **Codificarea  deşeului conform H.G. 856/2002** | **sursă** | **Modalitati de eliminare/valorificare** |
| *deşeuri menajere* | *20 03 01* | Activitati curente | Preluate de Serviciul local de salubrizare |
| *ambalaje de hârtie și carton*  | *15 01 01* | Activitati curente | Vor  fi predate catre societati autorizate in vederea valorificarii  |
| *slamuri din rezervoare*  | *05 01 03\**  | Curatare rezervoare | Vor  fi predate catre societati autorizate in vederea valorificarii sau eliminarii |
| *ambalaje  de sticlă* | *15 01 07* | Activitati curente | Vor  fi predate catre societati autorizate in vederea valorificarii  |
| *ambalaje de materiale plastice* | *15 01 02* | Activitati curente | Vor  fi predate catre societati autorizate in vederea valorificarii |
| *Nămoluri de la separatoarele ulei/apă* | *13 05 02\** | Curatare separatoare | Vor  fi predate catre societati autorizate in vederea eliminarii |
| *Uleiuri de la separatoarele ulei/apă* | *13 05 06\** | Curatare separatoare | Vor  fi predate catre societati autorizate in vederea valorificarii saueliminarii |

Colectarea deșeurilor generate pe amplasament se va face într-un spațiu special amenajat pe amplasament. Se va institui colectarea selectivă a deșeurilor pe categorii, în recipiente colorate diferit și inscripționate.

* + programul de prevenire și reducere a cantităților de deșeuri generate

Din punct de vedere cantitativ, deșeurile generate variază, în funcție de tipul lucrărilor, de ritmul de lucru, de numărul persoanelor  desemnate pentru efectuarea lucrărilor.

Lucrările vor fi realizate după normele de calitate în construcții astfel încât cantitățile de deșeuri rezultate să fie limitate la minimum.

De asemenea, se vor lua măsuri ca aceste tipuri de deșeuri să nu fie depozitate în alte locuri decât cele special amenajate din incinta organizării de șantier.

Este important să se urmarească transferul cât mai rapid al deșeurilor din zona de generare către zonele de depozitare, evitându-se stocarea acestora un timp mai indelungat în zona de producere și apariția unor depozite neorganizate și necontrolate de deșeuri.

* + planul de gestionare a deșeurilor
* **deșeuri  menajere**  - acestea vor fi colectate în recipiente închise, tip europubele, și depozitate în spații special amenajate până la preluarea acestora de către serviciul de salubritate local;
* **resturi de materiale de construcții** - se vor colecta pe categorii astfel încât să poată fi  preluate și transportate  în vederea depozitării în depozitele care le acceptă la depozitare  conform criteriilor prevăzute în Ordinul MMGA nr. 95/2005 sau în vederea unei eventuale valorificări.
* **materiale inerte** - vor fi folosite ca materiale de umplutură în locuri indicate de Primăria Ovidiu prin Autorizația de Construire, sau vor fi transportate la un depozit de deșeuri inerte;
* **material absorbant uzat** - va fi colectat, în măsura în care se generează, în recipiente prevăzute cu capac și va fi predat în vederea valorificării/eliminării.
* **Deseuri de ambalaje** – vor fi colectate pe categorii si predate catre societati autorizate in vederea valorificarii/eliminarii.
* **Curățarea rezervoarelor și a separatorului de hidrocarburi** se vor face cu firme autorizate în executarea acestor lucrări, firme care se ocupă și de colectarea, transportul și neutralizarea acestor tipuri de deșeuri

# Gospodărirea substanțelor și preparatelor chimice periculoase

* + substanțele și preparatele chimice periculoase utilizate și/sau produse –

Stația de distribuție carburanți va pune la dispoziția clienților combustibili de tip benzine si motorine , care vor fi stocate pe amplasament in 2 rezervoare subterane cu capacitate de 60 mc fiecare, prevăzut cu pereți dubli.

Deasemenea alimentarea cu GPL se va face prin intermediul unui skid care include un rezervor suprateran, metalic, cu capacitatea de maxim 5000 litri.

* + modul de gospodărire a substanțelor și preparatelor chimice periculoase și asigurarea condițiilor de protecție a factorilor de mediu și a sănătății populației –

Combustibilii vor fi achiziționați de la furnizori autorizați și transportați în cisterne auto prin intermediul firmelor autorizate.

Rezervoarele destinate depozitării benzinelor sunt dotate cu echipamente și dispozitive adecvate, în scopul limitării emisiilor de compuși organici volatili rezultați de la descărcarea și depozitarea benzinelor. Astfel vaporii de benzină dezlocuiți în procesul de descărcare a benzinei în instalațiile de depozitare sunt returnați în containerul mobil din care se descarcă benzina.

Pompele de distribuție carburanti vor fi echipate cu sistem de recuperare a vaporilor precum si cu senzori de scurgere a carburantului.

In vederea respectarii cerintelor tehnice pentru proiectarea si exploatarea statiilor de ditributie carburanti, prevazute in scopul limitarii emisiilor de compusi organici volatili(COV) s-a obtinut Avizul Tehnic COV nr.7697/24.03.2020 (anexa 7).

# Utilizarea resurselor naturale, în special a solului, a terenurilor, a apei și a biodiversității

Materialele de construcție vor fi produse în afara amplasamentului, urmând a fi livrate în zona de construcție în cantitățile necesare etapelor planificate.

# DESCRIEREA ASPECTELOR DE MEDIU SUSCEPTIBILE A FI AFECTATE ÎN MOD SEMNIFICATIV DE PROIECT

# Factorul de mediu apă

Măsurile generale ce trebuie avute în vedere pentru asigurarea protecției calității factorului de mediu apa sunt următoarele:

***În perioada executării lucrărilor*** :

* depozitarea materialelor de construcții necesare și a deșeurilor generate se va face numai în spațiile special amenajate în incinta organizării de șantier;
* se interzice spălarea mașinilor sau a utilajelor în zona de lucru ori deversarea de ape uzate necontrolat în zona amplasamentului;
* se interzice executarea lucrărilor de reparații/întreținere a autovehiculelor, utilajelor, echipamentelor utilizate în cadrul lucrărilor de construcții, în incinta organizării de șantier;
* se va avea în vedere gestionarea optimă a deșeurilor generate în perioada realizării obiectivului, utilizarea containerelor dedicate pentru depozitarea intermediară a acestora, pentru a se evita formarea de depozite neorganizate și migrarea unor poluanți antrenați de apele pluviale sau curenți de aer;
* se va achiziționa material absorbant în vederea intervenției prompte în cazul unor scurgeri accidentale de produse petroliere în zona obiectivului.

***În perioada funcționării obiectivului***

* se vor efectua verificări periodice ale stării rețelelor de colectare a apelor uzate menajere și pluviale;
* Apele uzate rezultate de la spălarea platformelor și cele pluviale, potențial contaminate cu produse petroliere, sunt colectate și direcționate prin rigole protejate de grătar carosabil, către separatorul de produse petroliere tip Aquafix SKPP 06/0600, cu debitul nominal de Q = 6 l/s, de unde sunt evacuate în bazinul vidanjabil cu capacitatea de 50mc;
* consumul de apă se va contoriza și se vor impune măsuri pentru evitarea risipei;
* indicatorii de calitate ai apelor uzate evacuate vor respecta condițiile de calitate conform NTPA 002/2005;
* materia primă utilizată și deșeurile generate din activitate se depozitează numai în spatii acoperite, impermeabilizate;
* se recomandă achiziționarea de material absorbant in vederea intervenției prompte in cazul unor scurgeri accidentale de produse petroliere in zona obiectivului.
* Periodic se va realiza curățarea separatorului de hidrocarburi si a separatorului de grasimi, prin vidanjare, de către societăți autorizate;
* Platforma de staționare a autovehiculelor în vederea alimentării cu combustibili a fost proiectată cu pante care îi delimitează suprafața, astfel încât apele meteorice posibil contaminate de scurgeri accidentale în timpul descărcării să fie preluate și conduse printr-o rigolă la separatorul de hidrocarburi.
* Rezervoarele cu pereți dubli, amplasate subteran vor fi protejate cu detectoare de avarie a mantalei precum si cu sistem de detectare a apei, montat între mantale și cu sistem de detectare a scurgerilor accidentale, ambele cu transmitere la sistemul managerial al stației.
* În ceea ce privește apele subterane, activitățile în cadrul obiectivului se desfășoară pe suprafețe impermeabilizate astfel încât în condiții normale nu există riscul poluării solului/subsolului.

# Factorul de mediu aer și clima

În scopul diminuării impactului asupra factorului de mediu aer, ***în perioada executării lucrărilor*** se recomandă:

* + utilizarea echipamentelor și utilajelor corespunzătoare din punct de vedere tehnic, de generații recente, prevăzute cu sisteme performante de minimizare a poluanților emiși în atmosferă;
	+ utilizarea de combustibili cu conținut redus de sulf, conform prevederilor legislative în vigoare curățarea și stropirea periodică a zonei de lucru, eventual zilnic dacă este cazul, pentru diminuarea cantităților de pulberi din atmosferă;

**În perioada funcționării obiectivului**, principalele surse de emisii în aer sunt reprezentate de traficul auto ce se desfășoară în zonă.

Pompele de distribuție carburanti vor fi echipate cu sistem de recuperare a vaporilor precum si cu senzori de scurgere a carburantului.

 ***Încălzirea spațiilor cat si asigurarea apei calde pentru consum menajer se va realiza*** prin intermediul unei centrale termice, amplasată in camera tehnică, care va funcționa cu energie electrica.

# Protecția solului și subsolului

***Surse*** de poluare a solului ce pot apărea în timpul realizării proiectului, dar ***şi în perioada funcţionării obiectivului***, sunt reprezentate de :

* scurgeri accidentale de produse petroliere, fie de la mijloacele de transport cu care se cară diverse materiale, fie de la utilajele, echipamentele folosite ;
* depozitarea de deșeuri sau orice alt fel de materiale, necontrolat în afara spațiilor special amenajate din zona obiectivului;
* tranzitarea sau staționarea autovehiculelor în zone necorespunzătoare.

Principalele măsuri de diminuare a impactului asupra factorului de mediu sol/subsol sunt:

* respectarea limitelor amplasamentului conform planului de situație și aplicarea prin proiect a unor soluții tehnice cu impact nesemnificativ;
	+ decaparea separată a stratului de sol vegetal din zona gropii de fundație și stocarea temporară a acestuia în incinta amplasamentului, într-un depozit organizat, urmând ca la terminarea lucrărilor de construcții, acesta să fie reutilizat la amenajarile de spații verzi din incinta obiectivului;
	+ pământul excavat va fi depozitat separat de solul vegetal, într-un depozit organizat în incinta organizării de șantier urmând să fie reutilizat la lucrările de umpluturi necesar a fi executate în cadrul lucrărilor de construcții la obiectivul propus. Surplusul de material va fi transportat numai în locațiile indicate de Primăria orasului Ovidiu în Autorizația de Construire;
* amenajarea unor spații corespunzătoare pentru depozitarea temporară a deșeurilor și materialelor rezultate ca urmare a desfășurării activității în perioada de realizare a lucrărilor proiectului;
* este interzisă depozitarea temporară a deșeurilor, imediat după producere direct pe sol, sau în alte locuri decât cele special amenajate pentru depozitarea acestora;
* se va urmări transferul cât mai rapid al deșeurilor din zona de generare către zonele de depozitare, evitându-se stocarea acestora un timp mai îndelungat în zona de producere și apariția astfel a unor depozite neorganizate și necontrolate de deșeuri;
* se va verifica periodic integritatea construcției și starea rețelelor de alimentare cu apă și canalizare, pentru evitarea infiltrărilor de ape în sol sau scurgerilor necontralate de ape uzate, ce pot afecta atât integritatea terenurilor, dar pot determina și apariția unor feneomene de poluare a solului, subsolului, apelor freatice;
* depozitarea materiilor prime se va face numai in incinta obiectivului, in spațiile special amenajate destinate acestui scop;
* dotarea obiectivului cu material absorbant astfel incât în cazul apariției unor scurgeri de produse petroliere să se intervină prompt si eficient pentru inlăturarea/diminuarea efectelor poluării.

**În perioada funcționării obiectivului** se apreciează, că în condiții normale de exploatare, nu există surse de poluare a solului astfel incat, se recomanda:

* Amenjarea de locuri de parcare in incinta obiectivului si interzicerea parcarii autovehiculelor pe spatiile verzi din incinta;
* Amenajarea adecvata a spatiilor de colectare a deseurilor. Se va implementa colectarea selectiva a deseurilor;
* Reteaua de ape pluviale va fi astfel proiectata si executata incat numai apele pluviale conventional curate, colectate de pe acoperisul cladirii sa fie evacuate in zona de spatiu verde amenajat la nivelul terenului;
* montarea de supape de preaplin pe conducta de încărcare ;
* montarea la furtunurile de alimentare a unor pistoale speciale prevăzute cu dispozitive de oprire automată a alimentării, la umplerea rezervorului ;
* semnalizarea depășirii nivelului de siguranță de către calculatorul de proces care urmărește fluxul tehnologic al stației.
* impermeabilizarea prin betonare a tuturor zonelor unde există posibilitatea unor deversări accidentale;
* achiziționarea și aplicarea de materiale absorbante în cazul producerii unor scurgeri accidentale de produse petroliere.
* se va proceda la curățarea periodică a separatorului de produse petroliere si a separatorului de grasimi pentru a păstra funcționalitatea acestora.

# Protecția împotriva zgomotului și vibrațiilor

***În perioada realizării investiției*** se va înregistra o creștere a nivelului de zgomot în zona amplasamentului, determinată în principal de :

* intensificarea traficului în zonă, ca urmare a aprovizionării șantierului cu materiale, echipamente și utilaje;
* executarea anumitor lucrări de construcții în șantier, care presupun producerea unor zgomote de intensitate mai mare;
* lucrări de încărcare-descărcare a materialelor de construcții.

În scopul diminuării surselor de zgomot, în perioada realizării investiției se vor lua măsuri precum :

* utilizarea de echipamente și utilaje corespunzătoare din punct de vedere tehnic, de generații recente, prevăzute cu sisteme performante de minimizare a poluanților emiși în atmosferă, inclusiv din punct de vedere al nivelului zgomotului produs;
* oprirea motoarelor utilajelor în perioadele în care nu sunt în activitate;
* oprirea motoarelor autovehiculelor în intervalele de timp în care se realizează descărcarea materialelor;
* folosirea de utilaje cu capacități de producție adaptate la volumele de lucrări necesar a fi realizate, astfel încât acestea să aibă asociate niveluri moderate de zgomot;
* utilizarea de sisteme adecvate de atenuare a zgomotului la surse (motoare utilaje, pompe etc);
* programarea activităților astfel încât să se evite creșterea nivelului de zgomot prin utilizarea simultană a mai multor utilaje care au asociate emisii sonore importante.

**In perioada funcționarii obiectivului**, activitatea va fi una economica prin comercializarea carburantilor.

În ceea ce privește zgomotul produs de autovehiculele ce tranzitează stația în vederea alimentării cu combustibili, se apreciază că acesta nu va diferit de cel produs de circulația autovehiculelor pe căile publice vecine statiei de carburanti. Existența statiei de carburanti constituie un punct de discontinuitate a traficului pentru un procent de cca. 3% din vehiculele participante la trafic. Descompunând mișcarea unui autovehicul ce alimentează rezultă :

* + - * reducerea vitezei de la cea nominală la cea de rulare în stație (max.5 km/h) ;
			* staționarea la alimentare cu motorul oprit ;
			* pornirea și accelerarea motorului la ieșirea din stație.

În aceste condiții nivelul de zgomot va fi de cel mult egal cu cel din situația actuală, înainte de amplasarea stației.

Referitor la zgomotul produs de funcționarea pompelor se menționează că stația va fi dotată cu instalații silențioase și este amplasată la distanțe mai mari decât distanțele minime de siguranță față de construcțiile și amenajările vecine. De asemenea, zgomotul produs de funcționarea pompelor nu îl depășește pe cel produs de mijloacele de transport ce tranzitează amplasamentul.

# Protecția ecosistemelor terestre și acvatice

Terenul studiat, inclus în intravilanul orașului Ovidiu, nu este situat în interiorul unei arii naturale protejate, iar realizarea și funcționarea obiectivului nu sunt de natură să determine modificări asupra unor ecosisteme acvatice sau terestre.

# Protecția așezărilor umane și a altor obiective de interes public

Obiectivul propus nu va modifica funcțiunile prevăzute in Certificatul de urbanism. In jurul amplasamentului nu există obiective culturale sau religioase a căror activitate să fie stânjenită de funcționarea obiectivului.

Principalele elemente legate de impactul realizării și funcționării obiectivului asupra asezărilor umane și sănătății populației se referă la următoarele aspecte:

* zgomotul produs de utilaje, echipamente, mijloace de transport in perioada realizării lucrărilor si a funcționării obiectivului. Pentru ca aceste zgomote sa nu constituie un factor de disconfort pentru vecinătăți se impune luarea unor măsuri, precum cele prezentate in capitolul 7.4. al memoriului de prezentare;
* potențiala modificare a calității aerului in zonele invecinate obiectivului, determinată de creșterea concentratiei pulberior in atmosferă datorită lucrărilor specifice de construcții, dar si de eliminarea in atmosferă a noxelor provenite din surse mobile- arderea combustibililor având ca funcționarea motoarelor diverselor echipamente, utilaje, mijloace de transport. Măsurile in vederea eliminării sau diminuării acestui impact sunt cele prezentate in cadrul capitolului 7.2.

# Impactul asupra peisajului și mediului vizual, patrimoniului istoric și cultural și asupra interacțiunilor dintre aceste elemente

Nu e cazul

# Tipurile și caracteristicile impactului potențial

* Extinderea spațială a impactului (zona geografică și dimensiunea populației care poate fi afectată

Impactul se va resimți la nivel local în zona amplasamentului, în perioada executării lucrărilor de construire.

* Natura impactului

Prin realizarea proiectului nu vor exista efecte semnificativ negative asupra factorilor de mediu.

Impactul direct se va manifesta asupra factorului de mediu aer prin emisiile generate de activitatea de realizare a proiectului.

Impactul indirect se manifestă asupra populației din zonă si este determinat de emisiile in aer, de impactul asupra solului, asupra zgomotului, asupra peisajului. Este un impact nesemnificativ și se manifestă pe termen mediu și lung.

Un impact indirect, pozitiv se manifestă asupra populației prin crearea de locuri de muncă.

Un impact temporar, atât direct cât și indirect, asupra factorilor de mediu se manifestă pe perioada executării lucrărilor de construcții și este unul nesemnificativ in cazul in care se aplică un management coespunzator care sa aibă in vedere măsuri de diminuare a impactului asupra factorilor de mediu.

* Natura transfrontalieră a impactului

Nu e cazul.

* Magnitudinea și complexitatea impactului

Impactul se va resimți la nivel local în zona amplasamentului si va fi unul nesemnificativ asupra factorilor de mediu.

* Probabilitatea impactului

Un impact semnificativ asupra mediului se poate manifesta in condițiile apariției unor situații de poluare accidentală sau in cazul in care nu se iau măsurile necesare astfel incât să nu apară riscuri.

* Durata, frecvența și reversibilitatea impactului

Depinde de situația ce determină apariția impactului, de modul de intervenție și de rapiditatea cu care se intervine.

* Măsurile de evitare, reducere sau ameliorare a impactului semnificativ asupra mediului

Nu e cazul, impactul va fi unul nesemnificativ asupra factorilor de mediu, in condiții de desfășurare normală a activităii.

# PREVEDERI PENTRU MONITORIZAREA MEDIULUI

Nu sunt prevăzute în această etapă.

# LEGĂTURA CU ALTE ACTE NORMATIVE ȘI / SAU PLANURI / PROGRAME / STRATEGII / DOCUMENTE DE PLANIFICARE

# Justificarea încadrării proiectului, după caz, în prevederile altor acte normative naționale care transpun legislația Uniunii Europene

* Directiva 2010/75/UE (IED) a Parlamentului European și a Consiliului din 24 noiembrie 2010 privind emisiile industriale (prevenirea și controlul integrat al poluării) – nu e cazul
* Directiva 2012/18/UE a Parlamentului European și a Consiliului din 4 iulie 2012 privind controlul pericolelor de accidente majore care implică substanțe periculoase, de modificare și ulterior de abrogare a Directivei 96/82/CE a Consiliului – nu e cazul
* Directiva 2000/60/CE a Parlamentului European și a Consiliului din 23 octombrie 2000 de stabilire a unui cadru de politică comunitară în domeniul apei – nu e cazul
* Directiva-cadru aer 2008/50/CE a Parlamentului European și a Consiliului din 21 mai 2008 privind calitatea aerului înconjurător și un aer mai curat pentru Europa – nu e cazul
* Directiva 2008/98/CE a Parlamentului European și a Consiliului din 19 noiembrie 2008 privind deșeurile și de abrogare a anumitor directive – nu e cazul
* Altele – nu e cazul

#  Planul/programul/strategia/documentul de programare/planificare din care face

#  proiectul, cu indicarea actului normativ prin care a fost aprobat.

 Conform certificatului de urbanism nr.20/04.02.2020, eliberat de primăria orasului Ovidiu, in temeiul reglementarilor documentatiei de urbanism nr.261/2019, faza P.U.Z. aprobata prin HCL Ovidiu nr.181/20.12.2019, folosirea actuala a terenului este inclusa in categoria curti-constructii iar destinatia terenului stabilita prin planurile de urbanism si amenajarea teritoriului aprobate este de stație distributie carburanti, amenajari incinta, imprejmuire.

Accesele auto si pietonale se vor realiza pe latura de vest a amplasamentului din strada Nationala/DN2A.

PUZ-ul aprobat prin HCL Ovidiu nr. 181/20.12.2019 in vederea reglementarii zonei pentru Construire statie distributie carburanti, amenajare incinta si imprejmuire teren, a fost reglemenata din prunct de vedere al mediului prin Decizia Etapei de Incadrare nr.10509RP/26.11.2019 (anexa 5).

# LUCRĂRI NECESARE ORGANIZĂRII DE ȘANTIER

# Localizarea organizării de șantier si descrierea lucrărilor necesare organizării de șantier

* organizarea de șantier se va amenaja strict pe terenul aflat în proprietatea beneficiarului și nu va afecta domeniul public;
* se va realiza împrejmuirea provizorie a organizării de șantier;
* baracamentul va fi constituit din containere modulare poziționate pe pat de piatră ce vor adăposti un depozit de scule, biroul organizării de șantier și vestiar ;
* șantierul va fi dotat cu toalete ecologice prevăzute cu lavoare ce vor fi vidanjate periodic;
* va exista o zonă de depozitare a materialelor folosite la lucrări, precum și o zonă prevazută cu containere etichetate corespunzător pentru depozitarea deșeurilor generate din activitate.

# Surse de poluanți și instalații pentru reținerea, evacuarea și dispersia poluanților în mediu în timpul organizării de șantier

Acestea au fost descrise, pentru fiecare factor de mediu, in capitolele 6 si 7.

# Descrierea impactului asupra mediului a lucrărilor organizării de șantier

Se va resimți un impact asupra factorului de mediu sol-subsol, prin desființarea suprafeței de sol vegetal, în vederea amenajării organizarii de santier.

Executarea propriu-zisă lucrărilor de amenajare poate determina în această perioadă o creștere a cantităților de pulberi în zona amplasamentului.

Se va înregistra o creștere a nivelului de zgomot în zona amplasamentului, determinată în principal de intensificarea traficului în zona, ca urmare a aprovizionării șantierului cu materiale, echipamente și utilaje, lucrări de încărcare-descărcare a materialelor de construcții.

# Dotări și măsuri prevăzute pentru controlul emisiilor de poluanți în mediu

* utilizarea echipamentelor și utilajelor corespunzătoare din punct de vedere tehnic, de generații recente, prevăzute cu sisteme performante de minimizare a poluanților emiși în atmosferă;
	+ utilizarea de combustibili cu conținut redus de sulf, conform prevederilor legislative în vigoare curățarea și stropirea periodică a zonei de lucru, eventual zilnic dacă este cazul, pentru diminuarea cantităților de pulberi din atmosferă;
	+ se va urmări transferul cât mai rapid al deșeurilor din zona de generare către zonele de depozitare, evitându-se stocarea acestora un timp mai îndelungat în zona de producere și apariția astfel a unor depozite neorganizate și necontrolate de deșeuri;
	+ dotarea organizării de șantier cu material absorbant astfel incât în cazul apariției unor scurgeri de produse petroliere sa se intervină prompt si eficient pentru inlaturarea/diminuarea efectelor poluarii;
	+ se interzice spălarea mașinilor sau a utilajelor în zona de lucru ori deversarea de ape uzate necontrolat în zona amplasamentului;
	+ se interzice executarea lucrărilor de reparații/întreținere a autovehiculelor, utilajelor, echipamentelor utilizate în cadrul lucrărilor de construcții, în incinta organizării de șantier.

# LUCRĂRI DE REFACERE / RESTAURARE A AMPLASAMENTULUI LA FINALIZAREA INVESTIȚIEI, ÎN CAZ DE ACCIDENTE ȘI/SAU LA ÎNCETAREA ACTIVITĂȚII

# Lucrări propuse pentru refacerea amplasamentului la finalizarea investiției

La finalizarea lucrărilor de construcții, pe terenul rămas liber se propun lucrări de amenajare spații verzi sub forma de gazon, arbusti, plante decorative, flori iar imprejmuirea terenului se va realiza cu gard viu vesnic verde tip *Prunus laurocerasus.*

De asemenea, se va putea opta pentru împodobirea faţadelor cu flori. Astfel, pe lângă beneficiile naturale pe care le putem obţine de la plante vor exista şi beneficii legate de reducerea costurilor la energie, plantele având capacitatea de a reduce căldura absorbită de clădire.

# Aspecte referitoare la prevenirea și modul de răspuns pentru cazuri de poluări accidentale

În cazul unor scurgeri accidentale de produse petroliere, fie de la mijloacele de transport cu care se cară diverse materiale, fie de la utilajele folosite, factorul de mediu care poate fi afectat este solul; în acest caz se recomandă achiziționarea de material absorbant pentru intervenția promptă.

Se recomandă amenajarea unor spații corespunzătoare pentru depozitarea controlată a deșeurilor produse pentru a evita riscul ca acestea să ajungă pe terenurile învecinate sau să fie depozitate necontrolat în incinta obiectivului.

# Aspecte referitoare la închiderea/dezafectarea/demolarea obiectivului

 În cazul demolării obiectivului, la încetarea activității, se va proceda astfel:

* înainte de începerea lucrărilor de desființare a obiectivului se vor obține toate avizele, acordurile și autorizațiile necesare, conform legii ;
* înainte de demolarea propriu-zisă a construcției este necesară dezafectarea tuturor echipamentelor, instalațiilor, respectând procedurile de colectare, sortare și depozitare pe categorii a tuturor materialelor ce rezultă din aceste activități;
* materialele rezultate în urma dezafectării vor fi valorificate prin firme autorizate sau, după caz eliminate în depozite autorizate, care le acceptă la depozitare conform criteriilor prevazute în ordinul MMGA nr. 95/2005 ;
* se va realiza separarea deșeurilor de materiale cu conținut de substanțe periculoase de celelalte materiale, chiar din zona generării acestora;
* se va reface amplasamentul la starea inițiala ( teren liber) sau va fi pregătit pentru o viitoare construcție, în funcție de destinația ulterioară a terenului.

# Modalități de refacere a stării inițiale/reabilitare în vederea utilizării ulterioare a terenului

Aceste modalități se vor stabili, dacă va fi cazul la momentul luării deciziei privind desființarea obiectivului și depind de strategia care se va adopta în ceea ce privește utilizarea ulterioară a terenului.

# EVALUARE ADECVATĂ

Amplasamentul pe care se va realiza obiectivul nu se află în interiorul sau în vecinătatea unei arii naturale protejate de tip Sit Natura 2000 astfel încat nu este necesară declanșarea procedurii de evaluare adecvată.

#  INFORMATII CARE TREBUIE FURNIZATE PENTRU PROIECTELE CARE SE REALIZEAZĂ PE APE SAU AU LEGĂTURĂ CU APELE

Nu este cazul , proiectul nu se încadrează în prevederile din [art. 48](https://lege5.ro/Gratuit/ge3demru/legea-apelor-nr-107-1996?pid=10135143&d=2018-12-20#p-10135143) și/sau prevederile din [art. 54](https://lege5.ro/Gratuit/ge3demru/legea-apelor-nr-107-1996?pid=10135178&d=2018-12-20#p-10135178) din Legea Apelor 107 / 1996, cu modificările și completările ulterioare.

# CRITERIILE PREVĂZUTE ÎN ANEXA NR. 3 LA LEGEA NR. 292/2018 PRIVIND EVALUAREA IMPACTULUI ANUMITOR PROIECTE PUBLICE ŞI PRIVATE ASUPRA MEDIULUI SE IAU ÎN CONSIDERARE, DACĂ ESTE CAZUL, ÎN MOMENTUL COMPILĂRII INFORMAŢIILOR ÎN CONFORMITATE CU PUNCTELE III – XIV

Conform articolului 9 aliniatul (3) din legea 292/2018 prezentul capitol se refera la atributii ale autorității competente de mediu privind utilizarea unor criterii pentru a stabili daca proiectul analizat se supune evaluarii impactului asupra mediului.

# ANEXE

Anexa 1 – Plan de încadrare în zonă

Anexa 2 – extras de carte funciara

Anexa 3 – Acte deținere teren

Anexa 4 – certificat de urbanism

Anexa 5 – Decizia etapei de incadrare pt PUZ

Anexa 6 – plan de situatie

Anexa 7 – aviz tehnic COV

 Întocmit,

 Voinea Daniela

Elaborator,

BLUE TERRA CONSULTING S.R.L.

 23.04.2020